**TEHNIČKA SPECIFIKACIJA PREDMETA NABAVE - IGRALA**

**Predmet nabave:** Uređenje okoliša DV Omišalj

**Evidencijski broj nabave:** 64/24

Ovom Tehničkom specifikacijom opisani su minimalni uvjeti koje moraju zadovoljavati igrala koje ponuđač nudi u sklopu stavaka 4.2. a), b) i c) Troškovnika.

1. **Igralo - Klackalica - stavka Troškovnika 4.2. a):**

Osnovne karakteristike:

* dimenzije (d x š x v): 3,10 x 0,40 x 0,90 m +/- 10%
* prilagođeno za uzrast: minimalni raspon 3-14 godina
* maksimalan broj djece: 2
* maksimalna visina pada: 100,00 cm
* maksimalna površina sigurnosne zone: 11,50 m2
* sidrenje igrala na betonske temelje putem čeličnih sidrenih vijaka
* boja igrala po izboru Naručitelja.

Materijali izrade:

* konstrukcija: izvedena od plastificiranih čeličnih ili aluminijskih profila. Ukoliko je konstrukcija ponuđenog igrala izvedena od čelika, isti mora biti vruće ili hladno pocinčan. Ukoliko ponuđena sprava ima oprugu, ista mora biti izvedena od vruće pocinčanog i plastificiranog čelika
* sjedišta: izvedena od HPL i/ili HDPE ploča
* rukohvati: izvedeni od metalnog i/ili plastičnog materijala, ergonomski
* svi vijci i spojni materijal izvedeni od čelika te zaštićeni plastičnim ili gumenim podlošcima i kapicama
* igralo mora biti otporno na UV zračenje, atmosferske utjecaje i vandalizam.
1. **Igralo - Njihalica na opruzi - stavka Troškovnika 4.2. b):**

Osnovne karakteristike:

* dimenzije (d x š x v): 0,70 x 0,45 x 0,80 m +/- 10%
* prilagođeno za uzrast: minimalni raspon 1-12 godina
* maksimalan broj djece: 1
* maksimalna visina pada: 60,00 cm
* maksimalna površina sigurnosne zone: 11,00 m2
* sidrenje igrala na betonske temelje putem čeličnih sidrenih vijaka
* boja igrala po izboru Naručitelja.

Materijali izrade:

* konstrukcija: izvedena od plastificiranih i vruće ili hladno pocinčanih čeličnih profila. Opruga mora biti izvedena od vruće pocinčanog i plastificiranog čelika
* tijelo i sjedišta njihalice: izvedeni od HPL i/ili HDPE ploča
* rukovati, nasloni za noge i slično: izvedeni od metalnog i/ili plastičnog materijala, ergonomski
* svi vijci i spojni materijal izvedeni od čelika te zaštićeni plastičnim ili gumenim podlošcima i kapicama
* igralo mora biti otporno na UV zračenje, atmosferske utjecaje i vandalizam.
1. **Kombinirano igralo - stavka Troškovnika 4.2. c):**

Osnovne karakteristike:

* dimenzije (d x š x v): 4,50 x 2,10 x 2,10 m +/- 10%
* prilagođeno za uzrast: minimalni raspon 3-12 godina
* maksimalan broj djece: 15
* maksimalna visina pada: 90,00 cm
* maksimalna površina sigurnosne zone: 30,00 m2
* sidrenje igrala na betonske temelje putem čeličnih sidrenih vijaka
* boje igrala po izboru Naručitelja.

Igralo se sastoji od minimalno sljedećih konstruktivnih elemenata:

* platforma sa stepenicama
* tobogan
* penjalica.

Materijali izrade:

* konstrukcija: izvedena od plastificiranih čeličnih ili aluminijskih profila. Ukoliko je konstrukcija ponuđenog igrala izvedena od čelika, isti mora biti vruće ili hladno pocinčan
* krov(ovi), platforme, ogradni paneli, dekorativni elementi: izvedeni od HPL i/ili HDPE ploča
* penjalica: izvedena u formi ploče od HPL ili HDPE-a s ergonomskim grifovima ili u formi mreže izvedene od užeta sa čeličnom jezgrom
* svi vijci i spojni materijal izvedeni od čelika te zaštićeni plastičnim ili gumenim podlošcima i kapicama
* igralo mora biti otporno na UV zračenje, atmosferske utjecaje i vandalizam.
1. **Odredba koja se odnosi na SVA ponuđena igrala:**

Sva ponuđena igrala moraju udovoljavati zahtjevima važeće sigurnosne norme HRN EN 1176-1 ili jednakovrijedno, **koje certifikate su dužni priložiti svojoj ponudi** u sklopu tehničke dokumentacije iz točke 13.4. Poziva na dostavu ponuda.